Document ID: /roh_data/filtered/fineweb-2-filterrobots_roh.jsonl.gz/63753

La vaccinaziun cunter Covid-19 vegn recumandada per uffants da 5 fin 11 onns, sche lur geniturs u lur persunas responsablas per l'educaziun giavischan quella. Spezialmain vegn recumandà da vaccinar uffants che han gia in grond disturbi da la sanadad pervia d'ina malsogna cronica u sche persunas cun in sistem d'immunitad indeblì vivan en lur conturn. Quai communitgescha la chanzlia chantunala.
Emprims termins a partir dals 08-01-2022
L'annunzia per la vaccinaziun d'uffants pon ins far online sur la pagina d'internet dal chantun. Ils emprims termins èn disponibels a partir da sonda, ils 8 da schaner 2022. L'immunisaziun cumpiglia duas vaccinaziuns da Pfizer/BioNTech en in interval da 28 dis. Ina dosa singula dal vaccin correspunda ad in terz d'ina dosa per persunas creschidas.
Per laschar virolar dovri
- Document d'identitad da l'uffant sco er da la persuna responsabla per l'educaziun ch'accumpogna l'uffant
- Carta da la cassa da malsauns da l'uffant
- Conferma da l'emprima vaccinaziun per la segunda vaccinaziun
- Attest da vaccinaziun (en cas ch'ina registraziun vegn giavischada)